Publication: Magyar Közlöny
Issue: MK-2001-84 (Year: 2001, Number: 84)
Era: 1990-2004
Section: 
Paragraph Index: 4

2. § A Megállapodás magyar nyelvű szövege a következő: „Megállapodás a Magyar Köztársaság Kormánya és a Marokkói Királyság Kormánya között a nemzetközi szervezett bűnözés és a kábítószerek illegális forgalmazása elleni harcban történő együttműködésről A Magyar Köztársaság Kormánya és a Marokkói Királyság Kormánya, amelyeket a belügyminiszterek képviselnek (a továbbiakban: a Felek) — tekintettel arra, hogy a nemzetközi szervezett bűnözés veszélyezteti a biztonságot, — tudatában annak a veszélynek, amit a kábítószerek illegális forgalmazása jelent a két ország állampolgáraira nézve, és az ebből eredő, a közbiztonságra gyakorolt súlyos következményeire, — attól a szándéktól vezetve, hogy tovább erősítsék a kétoldalú együttműködésüket a nemzetközi szervezett bűnözés és a kábítószerek illegális forgalmazása elleni harc terén, — hangsúlyozva annak szükségességét, hogy a nemzetközi szervezett bűnözés és a kábítószerek illegális forgalmazása elleni hatékony harc érdekében a kétoldalú együttműködést fejlesszék, tiszteletben tartva mindkét ország belső jogszabályait, az alábbiakban állapodnak meg:

Source: https://magyarkozlony.hu/hivatalos-lapok/26a8230b2ef9ce9505b9a5da31a5dd89a59f08e3/dokumentumok/ffad9439124c563615b04d92ac09ac26bc4c5e67/letoltes